અમદાવાદના સોલા વિસ્તારમાં લઢ્ઢાકાંડ થતા જ પોલીસ અચાનક હરકતમાં આવી હતી અને માત્ર ચોવીસ કલાકમાં પાંચસો જગ્યાએ રેડ કરી હતી. આ રેડથી એક વાત સાબિત થાય છે કે કેટલી મોટી સંખ્યામાં દેશી દારૂના અડ્ડા અમદાવાદ શહેરમાં ધમધમી રહ્યા છે. આ અડ્ડાઓના નામ ઠેકાણા કાબેલ પોલીસે માત્ર ગણતરીનાં કલાકોમાં જ મેળવી લીધા હતા. સામાન્ય રીતે જોવામાં આવ્યું છે કે લઠ્ઠાકાંડ બાદ જ પોલીસ દારૂબંધીનો અમલ કરાવવા માટે કમર કસતી હોય છે. બાકી સામાન્ય સંજોગોમાં દારૂબંધી પોલીસ માટે મલાઇ ગણાય છે. .